stanford-oval/wikipedia huggingface dataset:
Eurostar (juna)

Eurostar lähestymässä Chambéryä.
Junan sisätiloja.
Eurostar-junat ovat Kanaalin tunnelin eli Eurotunnelin kautta Lontoon ja Manner-Euroopan väliä kulkevia Eurostar International -yhtiön suurnopeusjunia.
Ensimmäiset eurojunat ovat muunnelmia ranskalaisista TGV-junista. Niiden poikkileikkaus on hieman tavallista pienempi, jotta ne sopivat liikennöimään brittiläisen standardin mukaisissa tunneleissa. Junat on alun perin sovitettu myös toimimaan virtakiskon avulla ja niissä on parannettu palosuojausta. Junat ovat pisimpiä ja nopeimpia Britanniassa liikennöiviä junia. Junista käytetään tyyppimerkintöjä TGV TMST, British Rail Class 373 tai Eurostar e300.
Eurostar International otti marraskuussa 2015 käyttöön ensimmäisen Siemensiltä tilaamansa uuden tyyppisen Velaro-suurnopeusjunan (Eurostar e320). Junan huippunopeus on 320 km/h. Junia on tilattu kaikkiaan 17 kappaletta, ja niissä on kussakin tilaa 902 matkustajalle.
Käännös suomeksi
FC Rouen

| FC Rouen |
| --- | --- |

Koko nimi:  Football Club de Rouen 1899
Perustettu:  1899
Kenttä:  Stade Robert Diochon, Rouen
– kapasiteetti:  9 538
Sarja:  Ranskan National 3
Puheenjohtaja:  Pascal Darmon
Päävalmentaja:  Didier Ollé-Nicolle
Infobox OKNimi-testi OK: 
FC Rouen on ranskalainen jalkapalloseura, joka on perustettu vuonna 1899 Luoteis-Ranskan Rouenissa. Se voitti Ranskan pääsarjan kahdesti toisen maailmansodan aikana, mutta näinä vuosina voitettuja mestaruuksia ei nykyisin noteerata virallisissa yhteyksissä. Joukkueen lempinimi on ransk. Les diables rouges (suom. punaiset paholaiset).
Saavutukset

Ligue 2-mestaruudet: 1 (1936)
Aiheesta muualla

Joukkueen viralliset sivut (ranskaksi)
O Hayat Benim

| O Hayat Benim |
| --- | --- |
Tyyli:  draama
Kestoaika:  110-170 min
Pääosissa:   Ezgi Asaroğlu  Ceren Moray  Keremcem 
Alkuperämaa:   Turkki
Alkuperäiskieli:  turkki
Verkko:   Fox
Esitetty:  16. helmikuuta 2014 – 2. toukokuuta 2017
Tuotantokausia:  4
Jaksoja:  131
Tuotanto
Tuotantoyhtiö(t):   Pastel Film 
Aiheesta muualla
IMDb
O Hayat Benim on televisioyhtiö Foxin esittämä turkkilainen televisiosarja. Sen päärooleissa ovat Ezgi Asaroğlu, Ceren Moray ja Keremcem.
O Independente

O Independente oli portugalilainen viikoittain ilmestyvä sanomalehti. O Independente painettiin aina perjantaisin. Lehden viimeinen numero ilmestyi syyskuussa 2006.
Lehden perustivat Miguel Esteves Cardoso ja Paulo Portas vuonna 1988.
Erling Stordahl

| Erling Stordahl |
| --- | --- |

Henkilötiedot
Syntynyt: 1. elokuuta 1923 Halden, Norja
Kuollut: 31. lokakuuta 1994 (71 vuotta) Oslo, Norja
Kansalaisuus:  norjalainen
Ammatti:  maanviljelijä, muusikko
Muut tiedot
Tunnustukset:  Peer Gynt -palkinto (1975)
Erling Stordahl (pistekirjoituksella ⠠⠑⠗⠇⠊⠝⠛⠀⠠⠎⠞⠕⠗⠙⠁⠓⠇; 1. elokuuta 1923 Halden – 31. lokakuuta 1994 Oslo) oli norjalainen maanviljelijä, muusikko ja vammaisaktivisti. Hän menetti näkönsä 14-vuotiaana ja toimi sokeiden sekä muiden toimintarajoitteisten oikeuksien puolestapuhujana. Hänen aloitteestaan muun muassa perustettiin Beitostøleniin vammaisille tarkoitettu urheilukeskus, jonka johtajana hän myös toimi.
Stordahlille myönnettiin Peer Gynt -palkinto vuonna 1975.
Aiheesta muualla

Kuvia tai muita tiedostoja aiheesta Erling Stordahl Wikimedia Commonsissa
Erling Stordahlin haastattelu NRK:lla (norjaksi)
FC Rio Grande

FC Rio Grande on rovaniemeläinen jalkapalloseura. Joukkue perustettiin vuonna 1992 Rockravintola Rio Granden asiakkaiden ja henkilökunnan virkistystoimintaa varten. Alun perin joukkue pelasi vain puulaakipelejä kesäisin ja halliturnauksia talvisin. Vuonna 1998 joukkue lähti pelaamaan divisioonatason pelejä Pohjois-Suomen Neloseen. Joukkue nousi myöhemmin Kolmoseen ja käväisi myös yhden kauden Kakkosessa. Kaudesta 2005 kauteen 2007 FC Rio Grande pelasi Pohjois-Suomen Kolmosessa.
Fuusio

Helmikuussa 2008 FC Rio Granden ilmoitettiin sulautuneen Rovaniemen Palloseuran uuteen reservijoukkueeseen. Joukkueen nimeksi vaihdettiin RoPS Farmi, ja sen miehistö koostuu FC Rio Granden runkopelaajista ja RoPS:n A-junioreista. FC Rio Grandea ei kuitenkaan kokonaan haudattu seurakartalta, vaan joukkue jatkoi toimintaansa Futsalin II-divisioonassa sekä Rockfutis SM-turnauksessa.
Aiheesta muualla

Fc Rio Granden viralliset kotisivut (Arkistoitu – Internet Archive)
Et voi pysäyttää meitä

| Et voi pysäyttää meitä Stepa ja Eevil Stöö |
| --- | --- | --- |

Studioalbumin tiedot
 Julkaistu: 21. huhtikuuta 2023
 Tuottaja(t): Pehmee Goo, octn, Yungtamo
 Tyylilaji: rap
 Kesto: 35.14
 Levy-yhtiö: PME Records, Katakombi
Listasijoitukset
  6. (albumilista)    2. (fyysinen albumilista)
Stepan muut julkaisut
| Siistii räppii 2022 | Et voi pysäyttää meitä 2023 | Kodittomat 2023 |
Eevil Stöön muut julkaisut
| Dungeon & Dragon 2022 | Et voi pysäyttää meitä 2023 | Advanced Dungeon & Dragon 2024 |
Singlet albumilta Et voi pysäyttää meitä
 ”TYH-MÄ” Julkaistu: 26. tammikuuta 2023  ”Kaikki mitä teen on rap” Julkaistu: 16. maaliskuuta 2023
Et voi pysäyttää meitä on suomalaisten rap-artistien Stepan ja Eevil Stöön yhteisalbumi, joka julkaistiin 21. huhtikuuta 2023 PME Recordsin ja Katakombin kautta. Albumin tuotannosta vastaavat pääasiassa Pehmee Goo sekä octn. Albumilla vierailevat Are, Raimo ja Pajafella. Eevil Stöö on kertonut albumin ottaneen paljon vaikutteita eritysesti west coast hip hopista.
Et voi pysäyttää meitä oli vuoden 2024 Emma-gaalassa ehdolla Kriitikoiden valinta -kategoriassa.
Kappaleet

Nouse ylös – 2.01
TYH-MÄ – 2.10
Viikonloppu – 2.19
Richmond – 2.32 (feat. Pajafella)
Kaikki mitä teen on rap – 2.49
Eteenpäin – 2.13
Geah! – 3.34 (feat. Raimo)
Hyönteisiä – 2.29 (feat. Are)
Täytyy elää miten räppää – 2.38
Aikamoinen työ – 4.05
Basso – 2.51
Hold up, venaa – 2.51
Mieletön elämä – 2.36
Arvioita

Soundi:
O Jong Ae

| Mitalit> Maa:   Pohjois-Korea.Naisten painonnosto. Olympialaiset  | Mitalit> Maa:   Pohjois-Korea.Naisten painonnosto. Olympialaiset  | Mitalit> Maa:   Pohjois-Korea.Naisten painonnosto. Olympialaiset  | Maa:   Pohjois-Korea> Naisten painonnosto. |
| --- | --- | --- | --- |
|  Pronssia | Peking 2008 | 58 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Chiang Mai 2007 | 58 kg |  |
O Jong Ae (s. 17. tammikuuta 1984) on pohjoiskorealainen painonnostaja ja olympiamitalisti. Hän voitti pronssia alle 58-kiloisten sarjassa sekä vuoden 2008 olympialaisissa että vuoden 2007 MM-kisoissa. O on voittanut myös hopeaa vuoden 2009 Aasian-mestaruuskilpailuista ja pronssia saman vuoden Itä-Aasian-mestaruuskilpailuista.
Otto Ender

| Otto Ender |
| --- | --- |
 Otto Ender vuonna 1929
Itävallan liittokansleri
 3. joulukuuta 1930 – 16. kesäkuuta 1931  
Edeltäjä:  Carl Vaugoin
Seuraaja:  Karl Buresch
Henkilötiedot
Syntynyt: 24. joulukuuta 1875
Kuollut: 25. kesäkuuta 1960 (84 vuotta)
Otto Ender (24. joulukuuta 1875 Altach – 25. kesäkuuta 1960 Bregenz) oli itävaltalainen poliitikko. Hän toimi Itävallan liittokanslerina vuosina 1930–1931 ja Vorarlbergin maaherrana vuosina 1918–1930 ja 1931–1934.
Ensimmäisen maailmansodan päätyttyä Ender neuvotteli Vorarlbergin mahdollisesta liittymisestä Sveitsiin, mutta tämä ei toteutunut. Hän oli mukana vorarlbergiläisen isänmaallisen Vorarlberg Heimwehr -nimisen puolisotilaallisen ryhmän toiminnassa.
3. joulukuuta 1930 Ender nimitettiin liittokansleriksi. Hänen kaudellaan Itävallan suurin pankki Creditsanstalt romahti. Ender jätti kanslerin tehtävän kuusi kuukautta myöhemmin 16. kesäkuuta 1931, jolloin häntä seurasi kanslerina Karl Buresch. Ender palasi Vorarlbergin maaherraksi.
Ender nimitettiin 18. heinäkuuta 1933 Engelbert Dollfussin hallituksen perustuslaillisten ja hallinnollisten uudistusten ministeriksi. Hänen valvonnassaan Itävalta otti käyttöön uuden autoritäärisemmän perustuslain.
Saksan liitettyä Itävallan itseensä Ender vangittiin, ja hän päätyi lopulta Dachaun keskitysleiriin, mistä hänet vapautettiin 1945.
Aiheesta muualla

Kuvia tai muita tiedostoja aiheesta Otto Ender Wikimedia Commonsissa
Melichar, Peter: Otto Ender 1875-1960: Landeshauptmann, Bundeskanzler, Minister : Untersuchungen zum Innenleben eines Politikers.  Bohlau Verlag, 2018.  ISBN 978-3205208266.  (englanniksi)
Opel Kadett

Opel Kadett on Opelin vuosina 1936–1940 ja 1962–1993 valmistama alemman keskiluokan henkilöautomalli. Sen seuraajaksi tuli Opel Astra.
Sukupolvet

Opel Kadett (1936–1940)
Opel Kadett A (1962–1965)
Opel Kadett B (1965–1973)
Opel Kadett C (1973–1979)
Opel Kadett D (1979–1984)
Opel Kadett E (1984–1993)
Aiheesta muualla

Kuvia tai muita tiedostoja aiheesta Opel Kadett Wikimedia Commonsissa
Opelin automallit
| --- | --- |
Nykyiset henkilöautomallit:   Astra  Crossland  Corsa  Grandland  Insignia  Mokka 
Nykyiset pakettiautot:   Combo  Movano  Vivaro 
Konseptiautot:   Aero GT  Opel Antara GTC  CD  Diesel Rekordwagen  Eco Speedster  Frogster  Frua Diplomat  G90  GT 2  Insignia  Maxx  OPC X-Treme  Snowtrekker  Trixx 
Entiset mallit:   Adam  Admiral  Agila  Ampera  Ampera-e  Antara  Arena  Ascona  Blitz  Calais  Calibra  Campo  Captain  Cascada  Commodore  Darracq  Diplomat  Frontera  Gemini  GT  GT (2007)  Kadett  Kapitän  Karl  Laubfrosch  Lutzmann  Manta  Meriva  Monterey  Monza  Olympia  Omega  Rekord  Senator  Signum  Sintra  Speedster  Tigra  Vectra  Zafira
Francis Braganza

Francis Leo Braganza (29. tammikuuta 1922 – 21. joulukuuta 2011) oli intialainen roomalaiskatolinen piispa. Hänet vihittiin jesuiittojen papiksi 21. marraskuuta 1951 ja nimitettiin Barodan hiippakunnan piispaksi 27. huhtikuuta 1987. Piispaksi vihkiminen seurasi 29. kesäkuuta. Pääkonsekraattorina toimi Simon Ignatius Pimenta, jota avustivat Charles Gomes ja Gregory Karotemprel. Braganza jäi eläkkeelle 29. elokuuta 1997 ja kuoli 89-vuotiaana joulukuussa 2011.
Olivia Molina

| Olivia Molina |
| --- | --- |
 Olivia Molina vuonna 2017
Henkilötiedot
Koko nimi:  Olivia Tirmarche Molina
Syntynyt: 25. syyskuuta 1980 Ibiza, Baleaarit, Espanja
Kansalaisuus:   Espanja
Ammatti:  näyttelijä
Puoliso:  Sergio Mur
Lapset:  2
Näyttelijä
Aktiivisena:  2000-
Aiheesta muualla
IMDb 
Olivia Tirmarche Molina (s. 25. syyskuuta 1980 Ibiza, Baleaarit) on espanjalainen näyttelijä.
Filmografia > Elokuvat

| Vuosi | Elokuva |
| --- | --- |
2000: Jara
2001: School Killer
2008: Yo soy sola
2009: Mediterranean Food
Filmografia > Televisiosarjat

| Vuosi | Televisiosarja |
| --- | --- |
2000–2002: Al salir de clase
2005–2006: A tortas con la vida
2007–2008: El síndrome de Ulises
2009: Un burka por amor
2010–2011: Física o Química
Muuta

Molina on naimisissa näyttelijä Sergio Murin kanssa. Hänen äitinsä Ángela Molina on myös näyttelijä.
Osmajärvi (Leppävirta)

| Osmajärvi |
| --- | --- |
Valtiot:  Suomi 
Paikkakunta:  Leppävirta 
Koordinaatit:  62°24′51″N, 27°44′22″E
Vesistöalue ja valuma-alueen tietoja
Laskujoki:  Osmajoki 
Järvinumero:  04.262.1.001
Mittaustietoja
Pinnankorkeus:  79,5 m  
Rantaviiva:  74,695 km  
Pinta-ala:  9,27504 km²  
Tilavuus:  0,03106135 km³  
Keskisyvyys:  3,35 m  
Suurin syvyys:  18 m  
Saaria:  59 
 fiOsmajärvi 
Osmajärvi  on Pohjois-Savossa Leppävirran Sorsakosken eteläpuolella sijaitseva järvi.
Maantietoa

Järven pinta-ala on 930 hehtaaria eli 9,3 neliökilometriä. Se on 9,7 kilometriä pitkä ja 2,7 kilometriä leveä. Järvi on niemien ja lahtien sokkelo, jota vielä suuret saaret pirstovat. Niemiä, joiden pituus vaihtelee 1–3 kilometriä, ovat luoteesta alkaen lueteltuina Laakkolanniemi, Tomperniemi, Särkiniemi, Vanhaniemi, Putaanniemi ja Lemmetynniemi. Laakkolannien ja Tomperniemen väliin jää 1,8 kilometriä pitkä Pöksänlahti, Särkiniemen taakse jää 2,1 kilometriä pitkä Särkilahti, Vanhanniemen viereen yhtä pitkä Vanhalahti ja Putaanniemen länsipuolelle Putaanlahti. Putaanniemen itäpuolella sijaitsee nimetön, mutta 1,6 kilometriä pitkä, lahti. Siellä sijaitsee laskujoen Osmanjoen luusua. Järven luoteispää jää Laakkolansaaren lounaispuolelle. Siellä alkaa Kurjensaaren luona lahtimainen järvenosa Kurjenselkänä, jatkaa edempänä Haukiselkänä ja päättyy Haringinlahtena ja Kuurinlahtena. Luoteispään pituus on yhteensä 4,9 kilometriä pitkä.
Järvessä on laskettu olevan 59 saarta. Niiden yhteispinta-ala on 77 hehtaaria, mikä on noin 7,6 % järven kokonaispinta-alasta. Suurimmat saaret ovat 750 metriä pitkä Kurjensaari, 1,3 kilometrinen Pasonsaari, 1,0 kilometrinen Ihalansaari ja 900 metrinen Hevossaari. Muita nimettyjä saaria ovat Papinsaari, Kuoliosaari, Hasunsaari, Pieni Kurjensaari, Heinäluoto, Mustansaaret, Sääskisaari, Mäntysaari, Nuottisaari, Verkkosaari, Leväluoto, Pieni-Paso, Kirkkosaari, Pentinsaari, Kelosaari, Ahvensaari ja Ruununsaari.
Järvi on luodattu ja siitä on julkaistu syvyyskartat. Sen tilavuus on 31 miljoonaa kuutiometriä eli 0,031 kuutiokilometriä. Järven keskisyvyys on 3,4 metriä ja suurin syvyys on 18 metriä. Syvin kohta sijaitsee Hevossaaren edustalla.
Järven rantaviivan pituus on 75 kilometriä. Rannat ovat pääasiassa metsämaata, joita pellot rikkovat Laakkolanniemessä ja muutamassa muussa kohdassa. Asuminen on haja-asutusta paitsi Sorsakoskella, missä rantaan ulottuu hieman taajama-asutusta. Siellä kulkee seututie 533, josta haarautuvat yhdystie 16365 ja pari muuta kylätietä. Asutukselle johtaa näistä, ja itäpuolelta ohittavalta valtatieltä 5, lähtevät pienemmät tiet. Leppävirran taajama sijaitsee seitsemän kilometrin päässä koillisessa.
Vesistösuhteet

Järvi sijaitsee Vuoksen vesistössä (vesistöaluetunnus 04) Haukiveden–Kallaveden alueen (04.2) Sorsaveden valuma-alueella (04.26), jonka Osmajärven alueeseen (04.262) järvi kuuluu. Järven vedenpinnan korkeus on 79,5 metriä mpy.
Valuma-alue saa pääosan vedestään luoteesta Sorsaveden alue (04.263), joka laskee Sorsavedestä (5 498 ha) Sorsakosken kautta Osmanjärven luoteispäähän Kuurinlahteen Ylä-Sorsan ja Ala-Sorsan voimalaitosten ja Välimeren (4 ha) kautta, ja pohjoisesta Aluslammen–Härkäjoen valuma-alue (04.269), joka laskee Aluslammesta (26 ha) Särkilahteen 450 metristä ojaa myöten.
Osmajärven alueella on 16 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Särkilahteen laskeva Hyväjärvi (76 ha), jonka kautta laskevat myös Lahnanen (5 ha), Ahvenlampi (9 ha) ja Heinälampi (6 ha), Haukiselkään laskeva Pyylampi (8 ha), Pöksänlahteen laskeva Pöksänlampi (4 ha) ja Olkolanlampi (5 ha), ja itärantaan laskevat Levälampi (9 ha) ja Kurjenlampi (5 ha).
Järven laskujoki on Osmanjoki, joka laskee Haukiveteen Varkauden eteläpuolelle käytyään sitä ennen ensin Ruokojärvessä (97 ha) ja Mulassa (184 ha).
Erlitoun kulttuuri

Erlitoun kulttuuri 1850–1550 eaa. vallitsi varhaispronssikaudella Kiinassa Erlitou-nimisessä paikassa Keltaisenjoen lähistöillä.  Erlitou oli kaupunki, josta on löydetty asuntalojan lisäksi mm palatseja, työpajoja ja riittipaikkoja. Paikan ala on 3 km². Erlitoussa asui enimmillään noin 24 000 asukasta.
Kiinan historioitsijat ovat pitäneen sitä varhaisen, tarunomaisen, varmentamattoman Xia-dynastian keskuspaikkana, mutta läntiset tutkijat ovat olleet epäilevämpiä.
Kulttuurista on löydetty 200 km läpimittaiselta alalta 500 löytöpaikkaa.
Kulttuuri vallitsi ensin Henanissa ja Shanxissa, myöhemmin Shaanxissa ja Hubeissa. Erlitoun asukasmäärä pieneni merkittävästi Shang-dynastian noustessa, mutta paikalla asuttiin vielä Shang-dynastian aikoihin.
Erlitoun vaiheet

| Kausi | ajoitus | ala | väkiluku |
| --- | --- | --- | --- |
| I | noin 1900–1800/1715 eaa. | 100 ha |  |
| II | noin  1800/1715–1610 eaa. | 300 ha | väestö 11 000 |
| III | noin 1610–1565 eaa. | 300 ha | väestö 24 000 |
| IV | noin 1565–1500 eaa. | 300 ha | väestö 20 000 |
| Erlitou V | 1600–1450 eaa. Varhainen Erligang |  |  |
| Erligangin | 1450–1300 eaa. Loppuvaihe |  30 ha |  |
Aiheesta muualla

Kuvia tai muita tiedostoja aiheesta Erlitoun kulttuuri Wikimedia Commonsissa
PSA

PSA tarkoittaa seuraavia asioita:
Groupe PSA, ranskalainen autojen ja moottoripyörien valmistaja
prostataspesifinen antigeeni, PSA, eturauhasen erittämä proteiini
PSA-järjestelmä, Professional Services Automation -järjestelmä
Pacific Southwest Airlines, yhdysvaltalainen lentoyhtiö, nykyisin US Airwaysin osa
Probabilistic Safety Assessment, todennäköisyyspohjainen turvallisuusanalyysi
PsA, Piscis Australis, Etelän Kala, tähdistö
PSA, Public Service Agreement, Britanniassa julkisille virastoille asetetut kolmevuotiset tavoitteistot
PSA, Professional Squash association, Squashin ammattilaisjärjestö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PSA”, voi hakea sivunnimihaulla, laajalla sivunnimihaulla tai tekstihaulla.
Francis Bible Schulte

Francis Bible Schulte (23. joulukuuta 1926 Philadelphia, Pennsylvania – 17. tammikuuta 2016) oli yhdysvaltalainen roomalaiskatolinen arkkipiispa. Hänet vihittiin papiksi Philadelphian arkkihiippakuntaan 10. toukokuuta 1952 ja nimitettiin sen vihkipiispaksi sekä Afufenian titulaaripiispaksi 27. kesäkuuta 1981. Piispaksi vihkiminen seurasi 12. elokuuta. Pääkonsekraattorina toimi John Joseph Krol, jota avustivat John Joseph Graham ja Martin Nicholas Lohmuller.
Schulte sai 4. kesäkuuta 1985 nimityksen Wheeling-Charlestonin piispaksi ja 6. joulukuuta 1988 New Orleansin arkkipiispaksi, jonka virkaan hänet asetettiin 14. helmikuuta 1989. Hän jäi eläkkeelle 3. tammikuuta 2002.
Francis Bacon (täsmennyssivu)

Francis Bacon on seuraavien henkilöiden nimi:
Francis Bacon, englantilainen filosofi ja yleisnero
Francis Bacon, englantilainen taidemaalari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Francis Bacon”, voi hakea sivunnimihaulla, laajalla sivunnimihaulla tai tekstihaulla.
Oleninon piiri

Oleninon piiri Tverin alueen kartalla.
Oleninon piiri (ven. Оле́нинский райо́н, Oleninski raion) on paikallinen itsehallintoalue Tverin alueen lounaisosassa Venäjällä. Vuonna 1929 perustetun piirin pinta-ala on 2 675 neliökilometriä. Asukkaita on 13 100 henkeä (vuonna 2009).
Piirin hallinnollinen keskus on Oleninon taajama. Lisäksi siihen kuuluu 6 maalaiskuntaa:
Glazki (ven. Глазки)
Grišino (ven. Гришино)
Gusevo (ven. Гусево)
Holmets (ven. Холмец)
Molodoi Tud (ven. Молодой Туд)
Mostovaja (ven. Мостовая; keskuspaikka Mirnyi, ven. Мирный)
Piirin kautta kulkee Moskovan ja Riian välinen rautatie sekä Moskovasta Latvian rajalle suuntautuva M9-valtatie.
Aiheesta muualla

Wikimedia Commonsissa on kuvia tai muita tiedostoja aiheesta .
Oleninon piirin sivusto (venäjäksi)
Oleninon piiri Tverin alue -tietosanakirjassa (Arkistoitu – Internet Archive) (venäjäksi)
Andreapol • Bežetsk • Belyi • Bologoje • Firovo • Kalinin • Kaljazin • Kašin • Kesova Gora • Kimry • Kimry • Konakovo • Krasnyi Holm • Kuvšinovo • Lesnoje • Lihoslavl • Maksatiha • Molokovo • Nelidovo • Olenino • Seližarovo • Ostaškov • Peno • Rameški • Ržev • Ržev • Sandovo • Sonkovo • Spirovo • Staritsa • Toropets • Udomlja • Toržok • Toržok • Tver • Vesjegonsk • Vyšni Volotšok • Vyšni Volotšok  • Zapadnaja Dvina • Žarkovski • Zubtsov
Olenjokin kansallinen piiri

Olenjokin evenkien kansallinen piiri  (ven. Оленёкский эвенкийский национальный район, Olenjokski evenkijski natsionalnyi raion, jak. Өлөөн улууһа, Ölöön uluuha) on paikallinen itsehallintoalue Olenjokin ja Anabarin yläjuoksujen alueilla Sahan tasavallan länsiosassa Venäjällä. Se rajoittuu pohjoisessa Anabarin kansalliseen ulusiin, idässä Bulunin ulusiin, Žiganskin kansalliseen piiriin sekä Viljuiskin ja Verhneviljuiskin uluseihin, kaakossa Njurban piiriin, etelässä Mirnyin piiriin ja lännessä Sahan naapurialueeseen Krasnojarskin aluepiiriin. Piirin hallinnollinen keskus on Olenjokin (Ölöönin) kylä.
Olenjokin piiri on lähes Suomen laajuinen, 318 100 km², ja pinta-alaltaan Sahan suurin piiri. Vuonna 1999 piirin väkiluku oli 4 400,, vuonna 2009 asukkaita oli 4 179.
Vuonna 1989 piirin asukkaista 54 % oli evenkejä, 32 % jakuutteja, 9 % venäläisiä. Asukkaiden keski-ikä oli 28 vuotta.
Alueen tärkein elinkeino on porotalous.
Piirissä on neljä maalaiskuntaa (naslegia), jokaisessa näistä on vain yksi kylä. Nämä keskuskylät ovat Ejik, Haryjalah, Olenjok ja Žilinda.
Aiheesta muualla

Olenjokin piirin kartta
Sahan piirijako
Kaupunkipiirikunnat: Jakutsk | Žatai
Piirit ja ulusit: Abyi | Aldan | Allaiha |  Amga | Anabarin kansallinen | Bulun | Bytantain evenien kansallinen  | Gornyi | Hangalass | Kobjai | Megino-Kangalass | Lensk | Mirnyi | Moma | Nam | Nerjungri | Nižnekolymsk | Njurba | Oimjakon | Olenjokin kansallinen  | Oljokminsk  | Srednekolymsk  | Suntar | Tatta | Tompo | Tšuraptša | Ust-Aldan | Ust-Jansk | Ust-Maja | Verhnekolymsk  | Verhneviljuisk  | Verhojansk | Viljuisk  | Žiganskin kansallinen
Francis Baily

Francis Baily
Francis Baily (28. huhtikuuta 1774 – 30. elokuuta 1844) oli brittiläinen tähtitieteilijä, joka havaitsi ensimmäisenä Bailyn helmiksi nimetyn ilmiön vuonna 1836. Hän voitti Royal Astronomical Societyn kultamitalin kahdesti: vuosina 1827 ja 1843.
Auringonpimennyksessä nähtävät Bailyn helmet aiheutuvat auringonvalon kulusta  epätasaisella  Kuun pinnalla.
François-Édouard Picot

François-Edouard Picot, kuva ehkä vuodelta 1865
François-Édouard Picot (10. lokakuuta 1786 Pariisi – 15. maaliskuuta 1868 Pariisi) oli ranskalainen taidemaalari. Hänen maalaustensa aiheensa olivat historiallisia, mytologisia ja uskonnollisia.
François-Édouard Picot, L'Amour et Psyché maalattu vuonna 1817
Picot menestyi taideopinnoissaan ja sai stipendin vuonna 1813, ja vuonna 1819 hän herätti huomiota maalauksellaan L'Amour et Psyché, joka on nykyään Louvren taidemuseon kokoelmissa. Näyttelyitä Picot piti vuosien 1819 ja 1839 välillä, ja hänet palkittiin elämäntyöstään Ranskan kunnialegioonan kunniamerkillä vuonna 1832. Pariisin taideakatemiaan hänet valittiin vuonna 1836.
Picot opetti uransa aikana monia nuoria taideopiskelijoita.Hän keskittyi lähinnä omasta mielestään lupaavimpiin ja osasta oppilaista tuli omana aikanaan kuuluisia taidemaalareita kuten William-Adolphe Bouguereausta, Léon Bazille Perraultista ja Alexandre Cabanelista.
Aiheesta muualla

Wikimedia Commonsissa on kuvia tai muita tiedostoja aiheesta .
https://www.artrenewal.org/Artist/Index/2696
http://www.cartelen.louvre.fr/cartelen/visite?srv=rs_display_res&critere=Picot&operator=AND&photoOnly=true&nbToDisplay=20&langue=fr (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
P (vaativuusluokka)

P (polynomial) on laskennan vaativuusteoriassa vaativuusluokka, johon kuuluvat ongelmat voidaan ratkaista deterministisellä Turingin koneella polynomisessa ajassa eli tehokkaasti. Polynominen aika tarkoittaa sitä, että ratkaisuun tarvittavien laskutoimenpiteiden määrä on O(na), missä a on vakio. Vaativuusluokkaan P kuuluvia ongelmia ovat muun muassa suurimman yhteisen tekijän etsiminen tai luvun verifiointi alkuluvuksi.
O Globo

| O Globo |
| --- | --- |

Lehtityyppi:  sanomalehti
Julkaisija:  Organizações Globo
ISSN:  ISSN 2178-5139
Perustettu:  26. heinäkuuta 1925 (ikä 99)
Päätoimittaja:  Ascânio Seleme
Kotimaa:  Brasilia
Sivukoko:  broadsheet
Kieli:  brasilianportugali
Aiheesta muualla
Kotisivu
O Globo on Rio de Janeirossa julkaistava, brasilialainen sanomalehti. Lehti on Roberto Marinhon johtaman mediakonsernin näkyvin painettu julkaisu.
Lehden perusti A Noite -sanomalehden omistaja ja toimittaja Irineu Marinho. Se oli alun perin tarkoitettu päivälehdeksi laajentamaan yhtiön sanomalehti-intressejä. Lehdestä tuli ajan myötä konsernin lippulaiva. Irineun kuoltua viikkoja sanomalehden perustamisen jälkeen vuonna 1925, sen peri hänen poika Roberto Marinho. Hän alkoi 21 vuoden ikäisenä tehdä työtä harjoittelija toimittajana lehdelle ja eteni myöhemmin toimituspäälliköksi.
Roberto Marinho kehitti Organizações Globoa (O Globo, Rede Globo, Rádio Globo, Editora Globo ja muista tytäryhtiöistä koostuvaa mediakonsernia) Brasilian suurimmaksi mediakonserniksi, siirtyen radioon 1940-luvulla ja televisioon 1960-luvulla.